**Zamestnávanie cudzincov**

Agenda zamestnávania cudzincov t.j. občanov členských krajín (euroobčanov) a občanov tretích krajín (nečlenských štátov EÚ/EHP) je súčasťou práce EURES poradcov a kontaktných osôb na úradoch práce, sociálnych vecí a rodiny.
Pri zamestnávaní cudzincov má zamestnávateľ povinnosť dodržiavať postupy a predpisy voči cudzineckej polícii a úradu práce SVR v územnej pôsobnosti podľa výkonu zamestnania.

**Čo môžeme urobiť pre Vás?** <http://www.eures.sk/zamestnavatelia.php>

**Pri zamestnávaní** **euroobčanov** **má zamestnávateľ nasledovné povinnosti**:
• Uzatvoriť pracovný pomer v súlade so Zákonníkom práce
• Pred nástupom do zamestnania prihlásiť zamestnanca v príslušnej pobočke Sociálnej poisťovne

Odo dňa nástupu do zamestnania:
• do 7 pracovných dní prihlásiť zamestnanca prostredníctvom formulára ´Informačná karta´ v 2 origináloch na
 príslušnom úrade práce, sociálnych vecí a rodiny
• do 8 pracovných dní prihlásiť zamestnanca na verejné zdravotné poistenie v Zdravotnej poisťovni
• zaregistrovať zamestnanca na miestne príslušnom Daňovom úrade

Po skončení pracovného pomeru:
• odhlásiť zamestnanca zo sociálneho poistenia
• do 7 pracovných dní odhlásiť zamestnanca prostredníctvom formulára ´Informačná karta´ v 2 origináloch na
 príslušnom úrade práce, sociálnych vecí a rodiny
• do 8 pracovných dní odhlásiť zamestnanca z verejného zdravotného poistenia v Zdravotnej poisťovni
• zrušiť registráciu zamestnanca na miestne príslušnom Daňovom úrade

**Zamestnávanie občanov EÚ/EHP krajín** <http://www.eures.sk/clanok_detail.php?id=728>

 **Pri zamestnávaní** **občanov tretích krajín** **má zamestnávateľ nasledovné povinnosti**:
K udeleniu povolenia na zamestnanie sú potrebné tieto dokumenty:

* [Nahláška voľného pracovného miesta – 1x](http://www.upsvar.sk/volne-pracovne-miesta/nahlasovanie-volnych-pracovnych-miest-zamestnavatelmi/nahlaska-volneho-pracovneho-miesta.html?page_id=12967) prostredníctvom [www.istp.sk](http://www.istp.sk) alebo na úrade práce PSVR

15 dní pred predložením žiadosti o povolenie na prechodný pobyt za účelom zamestnania.

* Žiadosť o udelenie povolenia na zamestnanie – 2x originál predložiť úrad práce PSVR

K udeleniu jednotného povolenia na pobyt a zamestnanie sú potrebné tieto dokumenty:

* [Nahláška voľného pracovného miesta – 1x](http://www.upsvar.sk/volne-pracovne-miesta/nahlasovanie-volnych-pracovnych-miest-zamestnavatelmi/nahlaska-volneho-pracovneho-miesta.html?page_id=12967) prostredníctvom [www.istp.sk](http://www.istp.sk) alebo na úrade práce PSVR

15 alebo 30 dní pred predložením žiadosti o povolenie na prechodný pobyt za účelom zamestnania.
*Na oddelení zastupiteľskom úrade alebo policajnom útvare cudzineckej polície predložiť*:

* Žiadosť o udelenie prechodného pobytu za účelom zamestnania
* Žiadosť o vydanie potvrdenia o možnosti obsadenia voľného pracovného miesta pre účely udelenia jednotného povolenia na pobyt a zamestnanie
* Prísľub na zamestnanie
* Doklad o vzdelaní – preložený do slovenského jazyka súdnym prekladateľom
* V prípade vyslania štátneho príslušníka tretej krajiny zamestnávateľom so sídlom mimo EU do SR –  obchodnú zmluvu medzi tuzemským a zahraničným subjektom na základe ktorej sa realizuje vyslanie zamestnancov – preložený do slovenského jazyka súdnym prekladateľom
* Ak štátny príslušník tretej krajiny chce, aby žiadosť predložil budúci zamestnávateľ, musí žiadosť doplniť o písomný súhlas s takýmto postupom na predloženie žiadosti, a to s overením pravosti podpisu od notára

### Povolenie na prechodný pobyt

Udelené povolenie na zamestnanie cudzinca je podkladom pre vydanie povolenia na prechodný pobyt za účelom zamestnania, ktoré žiada štátny príslušník tretej krajiny.
Povinnosťou cudzinca je tiež zdokladovanie bezúhonnosti predložením výpisov z registra trestov, preukázanie finančného zabezpečenia pobytu, preukázanie zabezpečenia ubytovania.
Zamestnanie štátneho príslušníka tretej krajiny môže byť len formou pracovného pomeru na základe písomne uzavretej pracovnej zmluvy. Povolenie na zamestnanie je viazané na konkrétneho zamestnávateľa, druh činnosti a miesto výkonu práce, udelí sa najviac na 2 roky, pri sezónnom zamestnaní najviac na 2 roky.

Bližšie informácie k prechodnému pobytu je možné nájsť tu: <http://www.minv.sk/?pobyt-cudzinca> alebo <http://www.minv.sk/?cudzinecka-agenda>.

**Zamestnávanie občanov tretích krajín** <http://www.eures.sk/clanok_detail.php?katId=138>